tomron87/hebrew-wikipedia-sentences-corpus huggingface dataset:
החל מ-16 באפריל 2007 כל התוכניות המופקות בערוץ (חדשות, ספורט ומציאות) משודרים בפורמט מסך רחב 16:9.
גרסה של הערוץ ב-HD, הושקה ב-28 במאי 2007 בשעה 20:55. בתחילת שידוריו, הערוץ ב-HD תוכנן לשדר חמש שעות בשבוע ב-HD, ומאוחר יותר הוא התחיל לשדר ספורט ב-HD.
מאוחר יותר הורחבו השידורים לשידור תוכניות וסרטים ב-HD.
TV4 AB היא חברה מצומצמת שמפרסמת דוחות שנתיים המציגים את רווחי החברה.
החברה נמצאת בבעלות מלאה של קבוצת Bonnier.
ב-2005 הערוץ הגיע לרווח נטו של 262 קרונות שוודיות.
בשנת 2006 שווי המחזור של הערוץ עמד על 3 מיליארד קרונות.
TV4 הוא הערוץ היחיד בשוודיה הממומן באמצעות שידור פרסומות, ומשלם כסף למדינה.
דמי הזיכיון של הערוץ מהווים רבע מהמחזור של החברה, שעומד על 2 מיליארד דולר.
ועדה ממלכתית הציעה בעבר לבטל את דמי הזיכיון שמשלם הערוץ.
כחלק מהתחייבויות השידור שלו, TV4 מפעיל 16 תחנות טלוויזיה מקומיות.
במשך השנים הוקמו תחנות ואחרות נסגרו, אך מספר התחנות המקומיות נותר 16.
קבוצת TV4 הפכה לבעלים הבלעדיים של 15 תחנות בשנת 2001. התחנה העצמאית היחידה שנותרה, TV4 Fyrstad פשטה את הרגל בשנת 2003 והוחלפה בידי TV4 Väst שנמצאת בבעלות TV4.
נכון ל-2008, זו רשימת התחנות:
כאשר TV4 החל לשדר ברשת הקרקעית, התוכניות לא נקטעו לטובת פרסומות ('ברייקים'), אלא פרסומות שודרו רק בין תוכניות, עם זאת, בערוץ ניסו לשדר פרסומות ולמשוך את הצופים.
כך למשל, יצא שתוכניות נחלקו לשני חלקים, כאשר באמצע שודרה תוכנית אחרת, ופרסומות שודרו בין לבין.
למרות זאת, בערוץ ניסו לשנות את כללי הפרסום, ואכן הצליחו להכניס תיקון לחוק הרדיו והטלוויזיה ב-1 באפריל 2002. התיקון אפשר לערוץ לקטוע תוכניות למען שידור פרסומות, וזאת על אף שערוצים שוודים המשודרים מבריטניה, (TV3 ו-Kanal 5) עדיין נהנים מכללים נוחים יותר לשידור פרסומות.
עד שנת 2007, גם נקבע כי לא יותר מ-10% מזמן השידור יהיה פרסומות, מה שאומר שבממוצע ישודרו 6 דקות פרסומות בשעה.
בין 19:00 לחצות, ערוץ TV4 שידר 10 דקות פרסומות בשעה, מה שחייב אותו להפחית את שידורי הפרסומות בשאר זמן השידור שלו.
כמו כן אסור לערוץ לקטוע תוכניות ילדים לטובת שידור פרסומות.
ובנוסף, אם בתוכנית מסוימת הפסקות פרסומות רבות, היא חייבת להיות לפחות 20 דקות בין כל הפסקת פרסומות.
בשנה אחת, משדר הערוץ 20,000 הפסקות פרסומות.
בשנת 2008 עבר תיקון לחוק כך ש-TV4 יכול כעת לשדר ב-15% מזמן השידור שלו פרסומות, עם מקסימום של 12 דקות בשעה.
החל מ-1 באוגוסט 2010 השתנו כללי הפרסום שוב, כך שהערוץ יכול לשדר יותר פרסומות, בדומה לערוצים TV3 ו-Kanal 5.
רשת השידור האנלוגי של TV4 מכסה 98% מאוכלוסיית שוודיה, בניגוד לרשת SVT המכסה 99.8%.
הסיבה לכך שהרשתות לא מכסות 100% היא כי לא נמצא צורך להשקיע עוד בכיסוי כל המדינה.
במקום זאת, 2% מהאוכלוסייה צורכים את שידורי הטלוויזיה באמצעות שידורי הלוויין כדי לקבל את ההזדמנות לצפות בטלוויזיה.
הערוץ לא היה זמין בפלטפורמת הלוויין של Viasat במשך מספר שנים.
לאחר שהושג הסכם בין הצדדים, Viasat תכננה להתחיל לשדר את הערוץ כבר ב-21 באפריל 2005, אך מחלוקת בין TV4 לבין Canal Digital עיכבה את התחלת שידורי הערוץ ל-1 בינואר 2006.
כמו כן הוא משודר גם בטלוויזיה הדיגיטלית הקרקעית של שוודיה.
אחת הדרישות עם השקת הגרסה ב-HD הייתה שהערוץ ישדר חדשות מקומיות גם ב-TV4 HD.
TV4 משדר מגוון רחב של תוכניות הכוללות חדשות, ספורט, סרטים עלילתיים, בידור, תוכניות קהילתיות, קומדיות, דרמות, אופרות סבון, שעשועונים ועוד.
התוכנית אשר גרפה שיא של צופים בהיסטוריה של TV4 הוא המשחק בין שוודיה ודנמרק באליפות הכדורגל ב-22 ביוני 2004, שנצפה בידי 3.8 מיליון צופים.
מהדורת החדשות של הערוץ, TV4-nyheternaהיא מהשידורים העיקריים בערב מאז הערוץ התחיל לשדר.
בתחילת שנות ה-90 היה ניסיון לשמור את הצופים מול מסך הטלוויזיה, באמצעות שידור תוכנית מיוחדת.
עם זאת, הניסיון לקחת צופים מערוצי SVT לא צלח והתוכנית עברה לשעה 18:30. מאוחר יותר נמצאה השעה הנכונה לשידורי חדשות, שעברו לשעה 19:00.
מהדורת החדשות של הבוקר הושקה בימי חול בסתיו 1992. התוכנית "בוקר טוב" ארכה שעתיים, אם כי מאז התוכנית הורחבה בהדרגה, וכיום היא משודרת בין 5:50 ל-10:00 בבוקר.
חדשות, מזג אוויר, מוספים כלכליים, ספורט וחדשות מקומיות משודרים בתוכנית לצד ראיונות שונים.
בשנת 2007 שידרו בערוץ את טקס חלוקת פרסי נובל לשלום בשוודיה.
בשנה שלאחר מכן שבו שידורי הטקס ל-SVT, שנמצא כי הם עונים טוב יותר על דרישות ועדת פרס נובל.
ב-15 באפריל 2008 הושק ערוץ החדשות באינטרנט.
הערוץ משדר חדשות כל 15 דקות עם מוספי ספורט, כלכלה, חדשות מקומיות ותחזיות מזג אוויר.
באביב 2006 שינו בערוץ את לוח השידורים בשבת, והחלו לשדר תוכניות כמו דיל או לא דיל ועוד.
בשנת 2004, העונה הראשונה של איידול שודרה ב-TV4. התוכנית הפכה להצלחה בקרב הקהל, במיוחד בקרב הצעירים באוכלוסייה.
התוכנית הייתה אחת התוכניות הפופולריות ביותר בשנים 2005 ו-2006.
בחודש ינואר 2006 שודרה לראשונה התוכנית Let's Dance.
התוכנית הפכה לפופולרית וצפו בה יותר מ-2 מיליון צופים.
תוכנית ההומור "פרלמנט" עלתה לשידור בשנת 1999 ושודרה במשך 18 עונות.
במשך שנים מרטין טימל הגיש תוכנית משלו בערוץ.
מאז הקמתו הערוץ שידר דרמות מקוריות.
בין הפקות הדרמה הראשונות יש את "רוזהולם" וגם "האויב של האויב".
בסתיו 2007 עלתה לשידור סדרת הדרמה "מבוך מפואר".
לאחר שבערוץ היו מרוצים ממספר הצופים, בפרק השלישי צפו רק 280,000 צופים, והסדרה, שעלתה 50 מיליון קרונות, החליפה את שעת השידור שלה.
בערוץ TV4 משדרים את האליפויות הגדולות בעולם, בכדורגל, כדוריד ואתלטיקה.
בשנת 1998 שידר הערוץ לראשונה את גביע העולם, במקום SVT.
TV4 Play הוא המותג של הערוץ המשמש שירות וידאו על פי דרישה המוצע בידי הקבוצה המנהלת את הערוץ.
TV4 Film הוא ערוץ טלוויזיה שוודי הנמצא בבעלות TV4 Group.
הערוץ משדר סרטים, בהתאם לרישיונו.
הערוץ הגיש בקשה לרישיון לשידור סרטים בסתיו 2003 ובדצמבר אותה שנה הוא קיבל אותו.
הערוץ הושק תחת השם TV4 Film באפריל 2004. הסרט הראשון ששודר הוא אהבה בשחקים.
שנה לאחר ההשקה, הערוץ הגיע לחדירה של 26% מהשוק, מה שהפך אותו לערוץ הסרטים הפופולרי ביותר בשוודיה.
עד אוגוסט-אוקטובר 2006 חדירתו עלתה ל-39%.
הסרטים שמשודרים בערוץ כוללים סרטים מכמה יוצרי סרטים מפורסמים, בהם מטרו גולדווין מאייר, האחים וורנר, ועוד.
הגרסה הפינית של הערוץ הושקה בנובמבר 2006 בשיתוף MTV3, הערוץ נקרא סאב לפה.
באוקטובר 2011 החל הערוץ לשדר פרסומות.
הערוץ מופץ דיגיטלית באמצעות הלווין, רשתות הכבלים ורשת השידור היבשתית החינמית.
ב-21 באפריל 2005 הושק הערוץ על פלטפורמת Viasat, והחל מ-1 בינואר 2006 הערוץ זמין בחבילות הכסף והזהב של החברה.
בשנת 2009 עמד אחוז הצפייה הממוצע בערוץ על 0.9%.
TV4 Fakta הוא ערוץ טלוויזיה שוודי, חלק מקבוצת TV4 שמשדר בשוודיה החל מ-15 בספטמבר 2005 ובנורווגיה החל מ-22 במרץ 2010. הערוץ משדר תוכן דוקומנטרי.
רוב התוכניות המשודרות בערוץ נרכשו מרשתות A&E ומשידורי ערוץ החדשות האירופי יורוניוז.
TV4 Fakta הוא הערוץ הראשון בבעלות קבוצת TV4 שלא שידר משוודיה.
הוא שודר בעבר מפינלנד, שם חוקי הפרסום ליברליים יותר לעומת שוודיה.
בנובמבר 2006 הושקה גרסה פינית לערוץ - MTV3 Fakta, בשיתוף MTV3. הערוץ משודר משוודיה מאז 2009. גרסה בנורווגית הושקה במרץ 2010.
בשנת 2009 אחוז הצפייה הממוצע בערוץ עמד על 1.1%.
ב-TV4 תכננו במקור להעלות ערוץ חדשות תחת השם TV4 Nyheter (בתרגום לעברית: TV4 חדשות).
הצעד הראשון לקראת הקמת הערוץ היה בשנת 2001 - כאשר קיבלה קבוצת TV4 רישיון להעלות ערוץ חדשות ברשת השידור היבשתית.
הערוץ העביר את שידורי CNN, עם ציפייה להתפתח, אך זה לא קרה.
במשך כמה שנים המשיך הערוץ להעביר את שידורי CNN.
בשנת 2003 עלה הערוץ שוב.
לאחר מכן נמסר כי הערוץ ישדר תוכן מקומי מהערוצים המקומיים של TV4 שמוזגו לתוך הקבוצה.
במאי 2005 הוצגה מרית דניאלסון כמנהלת הערוץ החדש.
בתחילה דובר על "שירות חדשות" אך מאוחר יותר התפתח ערוץ אינטרנט תומך.
בסוף אוגוסט הוכרז כי הערוץ ישדר מפינלנד וכך יוכל לעקוף את כללי הפרסום השוודיים, וגם יוכל לשדר בכמה מדינות נורדיות תחת שמות מותאמים.
מאז סוף 2007 מנהל הערוץ הוא קג'סה פלדה, והערוץ משדר משוודיה במדינה וגם בנורווגיה.
הערוץ החל לשדר ב-15 בספטמבר 2005, 15 שנים לאחר עליית ערוץ האם, TV4. השידורים החלו בשעה 15.00 ונמשכו עד שעה 01.00. השידורים כללו רק תוכן דוקומנטרי, וערבי השידור חולקו כך:
בימי שני - שודרו תוכניות היסטוריה.
בימי שלישי - שודרו תוכניות פלילים.
בימי רביעי - שודרו תוכניות רפואה.
בימי חמישי - שודרו תוכניות טכנולוגיה ומדעים.
TV4 FaktaXL היה ערוץ טלוויזיה שוודי בבעלות קבוצת TV4, והיה ערוץ תאום לערוץ TV4 Fakta.
הוא החל לשדר ב-13 באוגוסט 2012 והחליף את TV4 Science fiction, שהיה ערוץ מדע בדיוני.
הערוץ שידר תוכניות בנושאי האדם, העולם והטכנולוגיה.
רבות מהתוכניות ששודרו בערוץ נרכשו ממדינות כמו בריטניה, אוסטרליה, קנדה, צרפת ודנמרק.
בנוסף הוא גם שידר תוכן מקורי שוודי שכלל תוכניות וסרטים, ששידורם היווה 10% משידורי הערוץ.
הערוץ סיים את שידוריו ב-30 בספטמבר 2017, יחד עם ערוץ TV4 Komedi.
TV4 Sport הוא ערוץ טלוויזיה שוודי שנמצא בבעלות קבוצת TV4 יחד עם הצהובון Expressen.
באפריל 2014, הושק ערוץ ספורט דומה שנקרא TV12, בידי קבוצת TV4.
הערוץ היה במקור בבעלות Expressen שהשיקה את הערוץ ב-17 במרץ 2005. בתחילה הוא היה זמין בחבילה האנלוגית הבסיסית של חברת הכבלים UPC, החבילה הדיגיטלית של Com Hem ובחבילה המשפחתית של Canal Digital בלוויין.
זכויות השידור של הערוץ כללו את ליגת המשנה השוודית, ואליפות הווימבלדון.
במאי 2006 פורסם כי חברת TV4 AB רכשה את רוב מניות הערוץ.
הערוץ הושק מחדש תחת השם "TV4 Sport - Expressen" יחד עם סמליל חדש ב-1 ביוני.
במסגרת העסקה לערוץ נוספו מספר זכויות שידור חדשות, כולל שידורים חוזרים של מונדיאל 2006.
שינוי נוסף בערוץ היה במאי 2007, שנה מאוחר יותר, כאשר הודיעו ב-TV4 AB כי הם הגדילו את כמות המניות שלהם בערוץ, ל-66.2%.
עקב כך שם הערוץ שונה ל"TV4 Sport" בלבד, יחד עם התווספות הערוץ לחבילה הבסיסית של Com Hem ובכך הגדילו את חדירת הערוץ, תוך הקטנת נתח השוק של המתחרים.
כמו כן בערוץ הרחיבו את תחום שידוריהם לסדרות וסרטים תיעודיים הקשורים לספורט.
השינוי בערוץ היה מוצלח, כיוון שהמדרוג (הרייטינג) של הערוץ עלה.
באפריל 2008, TV4 Sport עקף את ערוץ יורוספורט מבחינת מספר הצופים שלו והפך לערוץ הספורט הנצפה ביותר בשוודיה.
בינואר 2006 הושק הערוץ בפלטפורמה הלוויינית של חברת Viasat.
בסוף חודש מרץ 2008 קיבלה TV4 אישור לשדר את הערוץ ברשת השידור היבשתית השוודית, כשהרישיון לתחילת שידורי הערוץ היה ל-1 באפריל.
אף על פי כן בערוץ לא מיהרו לעלות ברשת באופן מיידי, בין היתר בשל מחלוקת עם חברת Boxer האחראית על שידור ערוצים בתשלום ברשת השידור היבשתית, בנוגע לתמחורו של הערוץ.
הערוץ הושק ברשת היבשתית רק ב-11 במאי, לאחר שהגיעו שני הצדדים להסכם על פיו Boxer תהפוך את הערוץ לזמין עד 30 בספטמבר.
ב-TV4 החליטו להעלות תוכנית שנקראה "זמן בומבה" בשעה 18.00 בערב.
הדבר גרם להורים רבים לילדים צעירים לכעוס כיוון שילדיהם צפו בערוץ בעת ששודרו סצנות אלימות.
הדיון בדבר האם התוכנית ראויה לשידור בשעה בה ילדים יכולים לצפות בערוץ המשיך להתנהל, עד שהגיעו תלונות רבות לנציב התלונות של הקבוצה שהובכה מהעניין ועל כן הוחלט להעביר את התוכנית לשעה מאוחרת יותר ולשדר תוכניות שונות באותה שעה.
הערוץ משווק לעיתים קרובות כערוץ הספורט הגדול ביותר בשוודיה ומופץ בעיקר על ידי Com Hem ו-Boxer.
הדבר היה חשוב מאוד לקבוצת TV4 כאשר היא קיבלה רישיון לשדר את הערוץ ברשת היבשתית, ומ-1 באפריל 2008 לקבוצה רישיון לשדר את הערוץ ברשת הדיגיטלית היבשתית.
מנויי Com Hem בחבילה הבסיסית יכולים לצפות בערוץ שהחליף את יורוספורט, שמשדר רק ספורט.
ליגת העל השוודית (כדורגל נשים)
TV4 Guld (בתרגום חופשי: "TV4 זהב") הוא ערוץ טלוויזיה שוודי בבעלות קבוצת TV4, שמשדר בעיקר תוכניות טלוויזיה ישנות.
הערוץ הושק ב-3 בנובמבר 2006 יחד עם ערוץ TV4 Komedi.
שני הערוצים היו זמינים בעבר בחברת הכבלים Com Hem ובחבילת הלוויין של Canal Digital.
מאז 1 בספטמבר 2009, שני הערוצים (Guld ו-Konedi) משודרים גם במסגרת חברת הלוויין Viasat.
בנוסף הערוץ משודר במסגרת FastTV ו-Telia Digital-tv.
כמו כן הוא גם משודר דרך IPTV דרך Boxer TV Access.
עם השקתו, בערוץ לא שודרו פרסומות, אם כי כיום משודרות פרסומות מאז ינואר 2012.
בשנת 2008 אחוז הצפייה הממוצע בערוץ עמד על 0.3%.
מנהל ערוץ TV4 Guld הוא בו ת'רנאוול.
TV4 Komedi היה ערוץ טלוויזיה שנמצא בבעלות קבוצת TV4 ושידר קומדיות וסרטים.
הערוץ שידר בין נובמבר 2006 עד ספטמבר 2017.
הערוץ הושק ב-3 בנובמבר 2006, יחד עם ערוץ TV4 Guld.
השידור הראשון של הערוץ היה הסרט אבי הכלה 2.
TV4 Komedi ו-TV4 Guld שודרו מההתחלה ב-Com Hem, ובחבילה הלוויינית של Canal Digital.
מאז 1 בספטמבר 2009 שני הערוצים משודרים גם בשידורי Viasat.
הערוץ שיתף פעולה בעבר עם הערוץ הפיני MTV3 Sarja.
הסרטים ששודרו בערוץ הפיני היו זהים לאלו ששודרו ב-TV4 Komedi.
עם השקתו, בערוץ לא שודרו פרסומות, אם כי משודרות פרסומות בערוץ מאז ינואר 2012.
בתחילת 2017 הודיעה קבוצת TV4 כי הערוץ ייסגר בסתיו אותה שנה.
ב-30 בספטמבר 2017 אכן הסתיימו שידורי הערוץ, יחד עם סיום שידורי ערוץ TV4 Fakta XL.
השידור האחרון של הערוץ היה שידור התוכנית "אסא ניס עף באוויר".
TV4 News היה ערוץ טלוויזיה שוודי בבעלות קבוצת TV4. הוא החל לשדר ב-24 בינואר 2012 כערוץ החדשות הראשון בשוודיה ששידר 24/7, עם שידור של תוכן מ-BBC World News וגם שידורים חוזרים מערוצים אחרים בבעלות הקבוצה.
במאי 2013 הודיעה קבוצת TV4 כי הערוץ ייסגר כיוון שהוא לא רווחי.
TV4 תכננה בעבר להשיק ערוץ חדשות, כאשר ב-2001 היא קיבלה רישיון לשדר ערוץ חדשות בשיתוף פעולה עם CNN.
על אף שהקבוצה קיבלה רישיון לשדר ערוץ חדשות, הוא הפך לערוץ TV4 Fakta, ששידר בתחילה מעט תוכן חדשותי.
באפריל 2008 פתחה קבוצת TV4 ערוץ חדשות באינטרנט, שהיה התשובה של הקבוצה לשירות האינטרנטי של SVT, אך בשונה ממנו הוא הורכב מערוץ בשידור חי.
ב-31 במאי 2011 הוכרז כי מחלקת הפעילות של קבוצת TV4 ותחנות מקומיות שונות יעברו לבעלות חברה נפרדת מקבוצת Bonnier, Nyhetsbolaget Sverige.
בנוסף הוכרז כי הקבוצה עובדת של עליית ערוץ חדשות שישדר 24 שעות ביממה.
הערוץ היה אמור לעלות בסתיו 2011, אך עלייתו נדחתה לינואר 2012. בתחילה נקרא הערוץ "ערוץ החדשות" אך בהמשך שונה שמו ל-TV4 News, בהשראת שמו של ערוץ TV 2 News הדני.
ב-12 בינואר 2012 הוכרז כי הערוץ יושק ב-24 בינואר 2012, וכי נחתם הסכם עם BBC World News.
בשעה 10:00 ב-24 בינואר עלה הערוץ לאוויר.
בתחילה הערוץ היה זמין באמצעות פלטפורמת הכבלים של Com Hem, השירות הדיגיטלי של Canal Digital, ודרך שירות הפרימיום של TV4.
במאי 2013 נקבע כי הערוץ ייסגר, בשל חוסר רווחיות.
הערוץ נסגר ב-31 באוגוסט אותה שנה.
TV3 הוא מותג המשמש את ערוצי הדגל של Viasat, המשודרים בסקנדינביה, המדינות הבלטיות, הונגריה ופינלנד.
ערוץ הטלוויזיה הראשון תחת השם TV3 הושק בערב השנה האזרחית ב-31 בדצמבר 1987, ושבר את מונופול שידורי הטלוויזיה בסקנדינביה.
TV3 משדר ב-6 ערוצים נפרדים במדינות שונות ברחבי אירופה, ובכל אחד חלק מהשידורים מוקדשים לתוכן מקומי ותיעודי המופק בשפות שונות.
כל הערוצים משודרים ממערב דרייטון בממלכה המאוחדת.
פירוש הדבר כי Viasat יכולה לעקוף את כללי הפיקוח המחמירים החלים במדינות סקנדינביה בנוגע לפרסומות, ובמיוחד בפרסומות לילדים, ובעצירת תוכניות לטובת הפסקות פרסומות ('ברייקים').
מדינות בהן משודרת גרסה של TV3
בתחילה, היה ערוץ כלל סקנדינבי אחד, אך ערוצים נפרדים לדנמרק ונורווגיה הושקו במהרה, כך שכיום קיים ערוץ TV3 לכל מדינה.
במהלך שנות ה-90 TV3 התרחבה לכדי שידור גרסאות גם במדינות הבלטיות.
למרות שקיימים ערוצים שאינם נקראים TV3, הם כולם דומים מבחינת המודל שלהם.
TV6 הוא ערוץ טלוויזיה פולני שנמצא בבעלות Polskie Media (חברה-בת של קבוצת Polsat).
הערוץ החל את שידוריו ב-30 במאי 2011 בשעה 17:00. הערוץ שידר תוכניות דוגמת גרסה מקומית של התוכנית "מי רוצה להיות מיליונר?", "האח הגדול" ועוד.
מחודש אוגוסט 2013 משדר הערוץ 24 שעות ביממה.
ב-30 במרץ 2013 השיק הערוץ אריזה גרפית חדשה.
בשנת 2014 החל הערוץ להשתמש בסיסמה "יש לך בחירה".
לוח השידורים של הערוץ כולל תוכניות בידור, תוכניות מציאות ושעשועונים שהופקו בגרסה מקומית וזכו לפופולריות.
כמו כן משדר הערוץ תוכניות אנימציה לילדים, תוכניות בנושאי ספורט, מוזיקה וקומדיות מצבים.
"TV3" הוא ערוץ טלוויזיה פדרלי בידורי ברוסיה המתמחה בהפקת סדרות טלוויזיה, סרטי לייב אקשן ותוכניות תיעודיות בעלי אופי מיסטי ומז'אנר מדע בדיוני ופנטזיה.
הערוץ משדר בעיקר סדרות טלוויזיה מז'אנר המסתורין.
בשנת 2006 נרכש הערוץ על ידי האוליגרך ולדימיר פוטאנין באמצעות חברת ProfMedia (ПрофМедиа), שנרכשה בהמשך על ידי ענקית הגז הטבעי ברוסיה, תאגיד גזפרום באמצעות חברת גזפרום מדיה, בדצמבר 2013.
בשנת 2016 במאית הערוץ דאריה לגיוני-פיאלקו פוטרה מהערוץ בעקבות כניסתו לתוקף של חוק חדש שאסר על במאים בעלי אזרחות כפולה לשדר תוכניות טלוויזיה.
אנה הבלשית, סדרת דרמה היסטורית
סודות הגברת קירסאנובה, סדרת דרמה היסטורית
אגם מת, סדרת מותחן פשע
הזרים, עיבוד רוסי לסדרה האמריקאית "ה-4400"
הקורא, עיבוד רוסי לסדרה האמריקאית "שקר לי"
המכשפה האהובה עליי, עיבוד רוסי לסדרה האמריקאית "מעשי כשפים"
המגדל, סדרת טלוויזיה מיסטית משנץ 2010, אחת הראשונות מסוגה ברוסיה.
אני מבטל את המוות, עיבוד רוסי לסדרה האמריקאית "מרוץ לאתמול"
תופעות לוואי, סרט מותחן אימה משנת 2020
TT Games היא חברה לפיתוח משחקי וידאו, שנוסדה בשנת 2005 במיידנהד שבבריטניה.
החברה ידועה בפיתוח משחקי הווידאו של חברת לגו.
בשנת 2003 התבקשה קבוצת לגו לפתח משחק המבוסס על צעצועי הלגו של זיכיון מלחמת הכוכבים .
כדי להתמודד עם האתגר החליטה חברת לגו לאחד בין שתי חברות בת של לגו – המפתחת Traveller's Tales והמשווקת Giant Interactive, לכדי חברה אחת בשם TT Games.
עד לשנת 2005 היו כל משחקי לגו מבוססים על הצעצועים של החברה עצמה.
ג'ון ברטון , המנהל של Traveller's Tales, הבין את הפוטנציאל ההצלחה של משחק לגו אשר מבוסס על זיכיון של סדרת סרטים.
בשנת 2005 לוותה יציאת המשחק הראשון בסדרת לגו מלחמת הכוכבים בהצלחה גדולה הן מצד המבקרים והן מצד המכירות.
בנובמבר 2007 נקנתה החברה על ידי חטיבת הבידור של האחים וורנר תמורת למעלה מ-100 מיליון ליש"ט.
ב-2018 החלה החברה התרחבות לכיוון שוק משחקי המובייל עם קנייתה של חברת Playdemic ופתיחת תת-הסטודיו TT Odyssey בעיר ברייטון.
לגו שר הטבעות -לגו ההוביט ולגו שר הטבעות (משחק וידאו)
לגו גיבורי העל של DC
לגו גיבורי העל של Marvel
לגו הסרט - כולל נינג'ה גו
TU9 היא ברית תשע אוניברסיטאות לטכנולוגיה מובילות בגרמניה, שהוקם בשנת 2003 כקונסורציום בלתי פורמלי של אותם מכוני טכנולוגיה בגרמניה שהוקמו לפני שנת 1900.
TU9 הוא ארגון המוסדות האקדמיים הטכנולוגיים המוביל בגרמניה וסימני ההיכר שלו הם מסורת, מצוינות וחדשנות.
המוסדות שנוסדו בתקופת התעשייה, הם בעלי מוניטין יוצא דופן ברחבי העולם כמוסדות מחקר והוראה ידועים המקדמים העברת ידע וטכנולוגיה בין התאוריה לפרקטיקה.
ככאלה, הם מכשירים אקדמאים צעירים יוצאי דופן לקריירה במדע, עסקים ומינהל ונוטלים אחריות חברתית.
אוניברסיטאות TU9 מטפחות רשתות בינלאומיות מהשורה הראשונה ושיתופי פעולה מגוונים עם התעשייה, מה שהופך אותן לאלמנט מרכזי בעמדה של גרמניה כמיקום של מדע וחדשנות.
המחקר וההוראה המצוינים באוניברסיטאות TU9 מבוססים על עצמאות, ריבוי וחופש הביטוי.
אוניברסיטאות TU9 היו מאז ומעולם מקומות של גיוון אינטלקטואלי ותרבותי, שבו בינלאומיות ושילוב הן עניין מובן מאליו.
משימת הארגון היא לפעול כקשר לחברה, כלכלה ופוליטיקה, במיוחד לחינוך מהנדסים באוניברסיטה.
חברי TU9 מאשרים הדדית את התואר הראשון והשני, ולכן הם תומכים בהתקדמות תהליך הסכם בולוניה ובהבטחת איכות לחינוך מהנדסים באוניברסיטה.
על פי דוח המחקר משנת 2018 של הקרן הגרמנית למדע (DFG), אוניברסיטאות TU9 נמנות עם האוניברסיטאות עם המימון הגבוה ביותר מצד שלישי בגרמניה.
הם קיבלו יותר מחמישית (21%) מכל מענקי ה- DFG בכל תחומי המדע.
ה- TU דרזדן קיבל את המספר הגבוה ביותר של מענקי DFG בהנדסת חשמל, ה- TU דרמשטאט במדעי המחשב ו- RWTH Aachen בהנדסת מכונות.
בתהליך בחירה תחרותי, ה- DFG בוחר את מיטב פרויקטי המחקר של חוקרים מאוניברסיטאות ומכוני מחקר ומממן אותם.
לפיכך, הדירוג נחשב כמדד לאיכות המחקר.
בתחום הפרופיל של ההנדסה כמעט 50% מהיקף המימון של DFG הולך לאוניברסיטאות TU9. כמעט רבע מכל מקבלי המענק של מועצת המחקר האירופית, פרס המדע הגבוה ביותר של האיחוד האירופי, העדיפו את אחת האוניברסיטאות מהארגון.
RWTH Aachen ו- TU Darmstadt הם בין האוניברסיטאות עם המספר הגבוה ביותר של המנהלים הבכירים במשק גרמניה והם שייכים לשלוש האוניברסיטאות המובילות.
שיתוף פעולה, כישורים ועולם המחר
שם האוניברסיטה, המדינה הפדרלית ושנת הייסוד בסוגריים :
האוניברסיטה הטכנית של ברלין (1770)
אוניברסיטת לייבניץ בהנובר ( 1831)
האוניברסיטה הטכנית של מינכן (1868)
"TTYLXOX" (קיצור של: "Talk to You Later Hugs and Kisses"; בעברית: "אדבר איתך אחר כך חיבוקים ונשיקות") הוא שיר של הזמרת, הדוגמנית והשחקנית האמריקאית בלה ת'ורן מתוך הפסקול, Shake It Up: Live 2 Dance.
הוא נכתב והופק על ידי ג'ני לורי, אריס ארכונטיס וחן נאמן.
השיר הולחן על ידי שלישיית כותבי השירים והמפיקים ג'ני לורי, אריס ארכונטיס וחן נאמן.
הוא יצא לאור בחנות האייטונס במרץ 2012. "TTYLXOX" היה הסינגל השלישי, יחד עם "Something to Dance For" של זנדאיה, מתוך הפסקול, Shake It Up: Live 2 Dance, והיה בשימוש בפרק של "שייק".
הווידאו קליפ הרשמי של השיר פורסם ב-9 במרץ 2012. הקליפ הוא מעין מאשאפ עם "Something to Dance For".
אזורתאריך יציאהפורמטחברת תקליטיםמקורארצות הברית6 במרץ 2012הורדה דיגיטליתוולט דיסני רקורדסהממלכה המאוחדת8 במאי 2012
TTI היא חברת-אם, אשר בבעלותה חברות רבות, כולל מפיצי רכיבים אלקטרוניים, כגון: קבלים, נגדים, מחברים, מתגים, ממסרים, הגנת מעגלים, אלקטרומגנטיקה, מוליכים למחצה בדידים, חיישנים, מודולי RF ואנטנות.
כמו כן בבעלותה חברות כלי עבודה חשמליים, כמו: מילווקי, רידג'יד, הארט, ריובי ועוד.
החברה נוסדה על ידי פול אנדרוז בשנת 1971. רוכש לשעבר של General Dynamics, חברת התעופה והביטחון העולמית, אנדרוז פיתח גישה להפצת רכיבים אלקטרוניים עם דגש על מלאי זמין למכירה, תוכניות שרשרת אספקה, ותוכנית ניהול איכות מוחלטת הראשונה והרשמית בתעשייה.
אנדרוז שימש כמנכ"ל עד לעזיבתו בפברואר 2021. לאחר מכן, מנהל התפעולי הראשי, מייק מורטון, בן 40 שנה קודם לתפקיד מנכ"ל.
אנדרוס, שינה את השם המקורי Tex-Tronics ל-TTI, Inc בשנת 1973 כדי למנוע סכסוך משפטי עם חברה אחרת בעלת שם דומה.
הברה נוסדה כדי לשרת יצרני ציוד תעופה וחלל וציוד ביטחוני.
נכון לשנת 2023, בין לקוחות החברה נכללים יצרנים במגזרי התחבורה, התעשייה, הרפואה והתקשורת.
וחברות הבת בבעלותה המלאה, הידועה גם בשם TTI Family of Specialists (TTI FOS), Mouser Electronics, Sager Electronics ו-Exponential Technology Group מעסיקות למעלה מ-8,000 עובדים ביותר מ-136 מיקומים ברחבי אמריקה, אירופה, אסיה, ואפריקה.
המטה העולמי של TTI ממוקם בפורט וורת', טקסס, משפחת המומחים של TTI שומרת על יותר מ-3 מיליון רגל מרובע של שטחי מחסנים ייעודיים ברחבי העולם.
למעלה מ-2.2 מיליון רגל רבוע מתוכם ממוקמים ביבשת אמריקה.
המטה האירופי ממוקם ליד מינכן, גרמניה; כמעט 600,000 רגל מרובע של קיבולת הפצה נשמרת באירופה.
מטה אסיה ממוקם בסינגפור, עם מרכזי הפצה בסינגפור, הונג קונג וסין, בהיקף כולל של למעלה מ-300,000 רגל מרובע של קיבולת הפצה.
ל-TTI שבעה מחסני קירבה הממוקמים במקסיקו: טיחואנה, הרמוסיו, צ'יוואווה, חוארז, אקונה, ריינוסה וגוודלחרה, עם קיבולת הפצה משולבת של מעל 100,000 רגל מרובע.
TTI היא בבעלות מלאה, חברת בת עקיפה של ברקשייר האת'וויי
TVXQ (בקוריאנית: 동방신기; בעברית: "האלים העולים של המזרח") היא להקת בנים דרום-קוריאנית שכוללת כיום שני חברים..
הלהקה החלה את דרכה עם חמישה חברים בשנת 2003 תחת חברת התקליטים SM אנטרטיינמנט.
בשנת 2009 נכנסו שלושה מחברי הלהקה, קים ג'אג'ונג, קים ג'ונסו ופארק יוצ'אן, למחלוקות משפטיות עם החברה תחתיה פעלו.
בשנת 2010 השלושה פרשו מהלהקה והקימו את הלהקה JYJ.
כיום, TVXQ חזרו לבמה בהרכב חדש הכולל את שני חברי הלהקה הנותרים- ג'אנג יונהו ושים צ'אנגמין.
TVXQ ידועים כאמנים מובילים בתופעה הנקראת "הגל הקוריאני" שבה אמנים בתעשיית הבידור הקוריאנית צוברים פופולריות מחוץ לקוריאה.
מאז שפרצו לתעשייה הקוריאנית צברו מעריצים רבים במדינות המזרח הרחוק.
בנוסף, ללהקה קיים בסיס מעריצים יציב בשאר העולם, כמו מדינות אירופה, אמריקה הדרומית, אמריקה הצפונית והמזרח התיכון.
2004–2005: הופעת בכורה ואלבום ראשון
ב-14 בינואר 2004, TVXQ הוציאו את הסינגל "Hug".
הסינגל דורג ב-מקום ה־37 במצעד החודשי של MIAK, עם מכירות של פחות מ־5,000 עותקים.
ב־6 בפברואר 2004 הלהקה ערכה את הופעת הבכורה הטלוויזיונית הרשמית שלה בתוכנית המוזיקה מיוזיק בנק, שם ביצעו את השירים "Hug" ו־"O Holy Night".
למחרת הופיעה הלהקה בתוכנית Inkigayo של SBS.
באוקטובר 2004 TVXQ הוציאו לאור את אלבום האולפן המלא הראשון שלהם, Tri-Angle.
זה היה האלבום הראשון של הלהקה שהופיע לראשונה במקום הראשון במצעד MIAK, ונמכרו ממנו בסך הכול 242,580 עותקים במהלך חודש אוקטובר.
במהלך קידום האלבום, ל־SM אנטרטיינמנט היו תוכניות לקדם את TVXQ בסין ובטאיוואן.
חברי הלהקה הקליטו גרסאות במנדרינית לסינגלים הפופולריים שלהם, אשר יצאו באופן בלעדי במהדורה הטאיוואנית של האלבום Tri-Angle.
בסוף השנה, זכו TVXQ בכל ארבעת טקסי המוזיקה הנחשבים בקוריאה בתואר "האמן החדש הטוב ביותר", והבטיחו בכך את מקומם כאמנים חדשים ומצליחים.
באותה תקופה נבחר השם למועדון המעריצים שלהם, "קסיופאה", על שם קבוצת כוכבים בעלת שם זהה, בקבוצה זו חמישה כוכבים התואמים את מספר חברי הלהקה.
בשנת 2007 שבר "קסיופאה" את שיא הגינס של מועדון המעריצים הגדול בעולם, עם 800,000 חברים.
בתחילת שנת 2005 החלו TVXQ בהכנות לקראת פעילות ביפן.
ובתאריך ה-27 באפריל 2005, יצא הסינגל היפני הראשון של הלהקה: "Stay With Me Tonight".
במשך השנה, הלהקה טיילה הלוך וחזור בין יפן וקוריאה, בעודם מקדמים סינגל קוריאני "Hi Ya Ya" ואת הסינגל היפני השני שלהם "Somebody To Love" בו זמנית – בקיץ 2005. לקראת סוף השנה חזרו לקוריאה והוציאו את אלבומם השני: Rising Sun.
האלבום מכר 222,472 עותקים והגיע למקום 4 מבין האלבומים המוכרים ביותר לשנה זו.
Rising Sun אף זיכה את הלהקה במספר פרסים, ביניהם "הוידאו-קליפ של השנה" ופרס "חביבי הקהל".
בספטמבר 2005, במהלך חזרה, נפצע אחד מחברי הלהקה – ג'אג'ונג – כשקרע את הסחוס בברך.
עוד באותו יום עבר ג'אג'ונג ניתוח בהצלחה, אך לא הופיע עם שאר חברי הלהקה למשך חודש בעת הפעילויות לקידום האלבום.
בסוף 2006, הלהקה החלו לקדם את אלבומם הקוריאני השלישי 正.反.合 - O, ובתוכו גם השיר "BALLOONS".
האלבום ראה הצלחה מסחרית מעולה, בסופו של דבר מכר 385,000 עותקים בקוריאה ובעולם, וזיכה את הלהקה במגוון פרסים.
2006 הייתה שנה מלאה סקנדלים על הלהקה.
באפריל הירו הואשם בנהיגה תחת השפעת אלכוהול.
בהופעה לאחר מכן הוא הופיע והתנצל 100 פעמים מול המעריצים.
באוקטובר, תקרית עם אנטי-מעריצה ששלחה את יו-נואו לטיפול רפואי אחרי ששתה מבקבוק שהכיל דבק (סופר גלו).
למרות שהזהות של אותה בחורה הייתה ידועה, לא התפרסם שום כתב אישום מיו-נואו כי הוא חשש שהבחורה היא בסביבות גילה של אחותו.
רקדן אחר החליף את יו-נואו בהופעות באותה תקופה.
לקראת סוף נובמבר אדם בשם האן טען שהוא אביו הביולוגי של הירו, ופתח תביעה משפטית נגד הוריו המאמצים של הירו.
התביעה נסגרה, הירו הבין שזה אכן היה אביו האמיתי אך הוא בחר להשאיר את שמו המאומץ.
לחברי הלהקה היה לוח זמנים צפוף, בסוף שנת 2006, TVXQ החזירו את תשומת לבם לשוק היפני.
בדצמבר, הם הוציאו את הסינגל היפני התשיעי שלהם, Miss You/ "O" - Sei Hun Gou, שהגיע למקום השלישי ברשימת ה-Oricon .כל חמשת חברי הלהקה התחילו לקחת שיעורים בשפה היפנית כדי שיוכלו לתקשר בשפה בנוחות ואז הם החלו להופיע בתוכניות יפניות בזמן שיצאו סינגלים והאלבום היפני השני שלהם,Five In The Black.
הם התחילו את הופעתם "Five In The Black" וזכו ליותר פופולריות, הם ארגנו שני קונצרטים באולם המפורסם וה"אגדי" Tokyo Nippon Budoukan Arena.
ביוני, הם הוציאו את הסינגל Lovin' You, שהייתה לו הצלחה מרובה והגיע למקום השני ב-Oricon.
באוגוסט, הם הוציאו את הסינגל המרובע SUMMER~Summer Dream/Song for you/Love In The Ice~, שהגיע למקום הראשון ברשימות השירים היפנים, אבל הסינגל Hey!
7 עקף אותם והם לקחו את המקום השני של השבוע.
הסינגל ה-13 שלהם Shine/Ride On יצא ב-19 בספטמבר וגם דורג במקום השני ברשימות ה-Oricon.
TVXQ המשיכו את הקונצרט הבינלאומי שלהם ואת מפגש המעריצים Concert 'O' " "2rd Asia Live Tour הם עצרו להופיע גם בסין וטייוואן.
בשל תנאי מזג האוויר בטייפון "קרוסה", התבטל הקונצרט שהיה צריך להיות בטייוואן, וגרם להפסד של 30 מיליון דולר.
הלהקה ערכו הופעות של הקונצרט הראשון ב-5 באוקטובר הם הופיעו באצטדיון הנמצא במרכז טאיפיי (בירת טייוואן), למרות הגשמים והרוחות החזקות, הם היו מאוד מאוכזבים שהקונצרט השני בוטל.
למחרת TVXQ חזרו ליפן לצילומי הקליפ LAST ANGEL לסינגל החדש שלהם אשר ביצעו יחד עם הזמרת קודה קומי.
בדצמבר 2007, Avex [חברת כישרונות יפנית] הכריזו על 7 פרסומים חדשים בזמן של שלושה חודשים.
בהכרזה רשמית, החברה החליטה להתרכז יותר בTVXQ, בזכות הפרסום הרב והגובר של הקבוצה.
Bigeast [מועדון המעריצים היפני שלהם] שכלל בעבר 5,000 חברים, הגיע ל-19,000 חברים ב-2007. במועדון זה נכללים הרבה מאוד מעריצים לעומת שאר מועדוני המעריצים של זמרים אחרים המנוהלים על ידי Avex.
TVXQ התחילו את השנה עם הסינגל ה-16 שלהם,Purple Line, שתפס את המקום הראשון ברשימת שירים השבועית של הOricon; הלהקה הייתה הראשונה הלא-יפנית שתופסת עמדה כזאת.
הם קידמו את הסינגל בקוריאה, והוציאו לו גרסה קוריאנית.
השיר הזה נכלל גם באלבום השלישי היפני שלהם.
ב-23 בינואר 2008, הקבוצה פרסמה את האלבום היפני השלישי שלהם הנקרא "T".
כבונוס הם הוסיפו שיר אקסקלוסיבי "Kiss Shita Mama, Sayonara" שנכתב והולחן על ידי מיקי והירו, ובנוסף לזה, האלבום שכולל גם גרסה של TVXQ לשיר "LAST ANGEL".
"T", הגיע למקום השני ברשימת האלבומים בORICON, מקום טוב יותר לעומת האלבום הקודם, "Five In The Black".
Rhythm Zone, המוציאים לאור חבילות הכוללות את הסינגלים של קודה קומי שהיו שם 12 שבועות ברצף, תכננו להכין חבילות כאלה גם לTVXQ.
קודה קומי הגיעה למקום הראשון שלה בזכות החברה הזאת.
בעקבות הצלחתה, Rhythm Zone הגיעו לרעיון שיוציאו לאור עוד סינגלים בפברואר 2008 בשביל TVXQ.
כל סינגל כולל סולו של אחד מחברי הלהקה.
כל חמשת הסולואים נכללו בתוך שיר אחד שנקרא "Trick",שהוא גם השיר הפותח לאלבום שלהם "T",והשיר שמאחוריו מסתתרים הסינגלים שמרכיבים את ה-"Trick".
TVXQ הוציאו את הסינגל ה-21 שלהם Beautiful you/Sennen Koi Uta, ב-23 באפריל הגיע לראש הרשימה השבועית של הOricon, האלבום השלישי הגיע למקום הראשון ברשימות ולמקום השני ברשימות השבועיות, וזוהי הפעם השנייה שלהקה לא-יפנית מצליחה לעשות דבר כזה לאחר 24 שנים.
ב-17 במאי 2008, TVXQ ערכו הופעה חייה של "Rising Sun", "Tonight" ו-"Purple Line" בפסטיבל ה-6 למוזיקה קוריאנית בלוס אנג'לס שבקליפורניה.
בנוסף, הלהקה הופיעה ב-7 ביוני 2008, בסיום הקונצרט השנתי ה-14 במספר- "Dream" באצטדיון האולימפי בסיאול.
ב-12 ביוני, הלהקה סיימה את הסיור המוזיקלי ה-2 שלהם באסיה בבייג'ינג, בהופעה אליה הגיעו מעל 20,000 מעריצים.
הסיור התחיל ב-23 בפברואר 2007 בסיאול, ונמתח ל-13 הופעות במדינות כגון טאיפיי, בנגקוק, קואלה לומפור, שנחאי ובייג'ינג.
שתי הופעות נפרדות שלהם ביפן ב-2007 וב-2008, משכו סך הכל קהל של כ-390,000 אנשים, מה שקבע שיא חדש למספר הכרטיסים שנמכרו לקונצרט של אמנים קוריאנים.
שם במה: יוּ-נוֹאוֹ יוּנהוֹ (מקוריאנית: 유노윤호 באנגלית: U-Know Yunho)שם אמיתי: ג'אנג יוּנהוֹ (מקוריאנית: 정윤호)תאריך לידה: 6 בפברואר 1986מקום לידה: קוואנגג'ו, קוריאה הדרומיתמידע נוסף: קול בס.
מנהיג הלהקהלפני הצטרפותו ללהקה, פעל כרקדן וראפר עבור הזמרת דנה.מקס/צ'וֹיקאנג
שם במה: צ'וֹיקָאנג צָ'אנגמין (מקוריאנית: 최강창민 באנגלית: Max Changmin)שם אמיתי: שים צָ'אנגמין (מקוריאנית: 심창민)תאריך לידה: 18 בפברואר 1988מקום לידה: סיאול, קוריאה הדרומיתמידע נוסף: קול טנור
שם במה: שִייָה ג'וּנסוּ (מקוריאנית: 시아준수 באנגלית: Xiah Junsu)
שם אמיתי: קים ג'וּנסוּ (מקוריאנית: 김준수)
מקום לידה: גיוֹנגגִי, קוריאה הדרומית
לידתו של ג'ונסו נרשמה בתאריך ה-1 בינואר 1987, ולכן זה נחשב תאריך לידתו הרשמי - זאת למרות שבפועל נולד בדצמבר, 1986.
התאמן בחסות החברה SM אנטרטיינמנט במשך 6 שנים לפני הצטרפותו ללהקה.הירו/יאנגוונג
שם במה: יאנגוונג גֵ'אגוּנג (מקוריאנית: 영웅재중 באנגלית: Hero Jaejoong)
שם אמיתי: קים גֵ'אגוּנג (מקוריאנית: 김재중)
מקום לידה: גוֹנגג'וּ, קוריאה הדרומית
אומץ בידי משפחת קים בגיל ארבע וגדל עם 8 אחיות גדולות.מיקי
שם במה: מיקי יוּצ'אן (מקוריאנית: 믹키유천 באנגלית: Micky Yoochun)
שם אמיתי: פארק יוּצ'אן (מקוריאנית: 박유천)
מקום לידה: סיאול, קוריאה הדרומית
חיי במשך ארבע שנים בפיירפקס, וירג'יניה.
"דרמת באנג'ון" הייתה תוכנית טלוויזיה קוריאנית.
מדי שבוע, הועלתה מיני-דרמה על ידי ידוענים שונים (כאשר כל דרמה אינה קשורה בתוכנה לקודמתה ולזו שאחריה).
בשנת 2006, שודר ספיישל עם TVXQ שכונה "תיאטרון באנג'ון".
הספיישל כלל שבע דרמות, דרכן התנסו לראשונה חברי הלהקה במשחק.
"VACATION" הוא פרויקט המורכב מארבעה פרקים.
העלילה מתחילה כאשר לחברי הלהקה ניתנת חופשה בת שבועיים מלוח הזמנים הצפוף שלהם, ובכל פרק מוצגים קורותיהם במהלך החופשה.
פרקי הסדרה הוצגו מתאריך 28 ביולי עד ה-6 באוגוסט 2006, באוניברסיטת יונסה.
בהמשך, שוחררו בגרסת DVD מורחבת של האלבום השלישי של הלהקה.
הפסקול של הפרויקט יצא כסינגל וכלל שני שירים שבוצעו על ידי TVXQ.
הסרט "지구에서 연애중" ("זוגיות בכדור הארץ") מספר על נישואים בין תלמיד למורה, כאשר תלמיד חדש מגיע לכיתה ומתאהב במורה.
בסרט מככבים חברי הלהקה יוצ'אן וג'אג'ונג לצד השחקנית הונג סו-היון, בעוד שלושת החברים הנוספים משחקים דמויות משניות.
הסרט צולם בשנת 2006 אך יצא לאור רק בשנת 2010 כבונוס ב-DVD של ההופעה "Mirotic".
בשנת 2006 הופיעו יונהו ויוצ'אן בתפקידי אורח בסיטקום "Rainbow Romance".
ב-2009 הופיע ג'אג'ונג בסרט "Heaven's Postman", ושנה לאחר מכן לוהק לתפקיד קבוע בסדרה היפנית " Hard To Say I Love You".
בתחילת 2011, שודרה הסדרה "Paradise Meadow" בכיכובם של צ'אנגמין והשחקנית לי יונהי.
בנוסף, ב-2009, כיכב יונהו בסדרה " Heading to the Ground".
בנובמבר 2010 פורסם שיונהו עומד להשתתף בסדרה חדשה בשם "פוסידון", שנמצאת כיום בתהליך הפקתה.
T הוא האלבום היפני השלישי של להקת הבנים הקוריאנית TVXQ.
הוא יצא ב-22 בינואר 2008, והגיע למקום 4 במצעדים שבועיים עם 52,273 עותקים שנמכרו.
לאחר יציאת האלבום "T" פרסמה Rhythm Zone, החברה המפיקה של TVXQ ביפן, את פרויקט TRICK.
בכל שבוע, במשך 5 שבועות רצופים, השתחרר סינגל, סך הכל חמישה סינגלים.
כל אחד מהסינגלים הוא שיר סולו של אחר מחברי הלהקה.
הסינגלים מסודרים על פי סדר יציאתם.
אם מחברים את האותיות הראשונות של כל הסינגלים מתקבלת המילה TRICK, זהו גם שמו של שיר הנושא של האלבום.
השיר עצמו מורכב כמיקס של חמשת הסינגלים.
גרסה מיוחדת של מסע ההופעות השני: Five in the Black
הופעה ביוקוהאמה ב-23 בספטמבר 2007
TYP (ראשי תיבות של The Young Professionals; בעברית: המקצוענים הצעירים) הוא מיזם מוזיקלי מז'אנר הפופ - מוזיקה אלקטרונית שהחל את פעילותו בשנת 2011. במיזם חברים עברי לידר, יונתן גולדשטיין, גיל נוי, רועי שני, אוריאל יקותיאל ואורי סלעי.
ב-5 בינואר 2012 הוחתם הפרויקט על חוזה בינלאומי עם יוניברסל, תחת חברת-הבת שלה פולידור רקורדס.
החוזה כולל הפצה עולמית של האלבום של הצמד, הקלטת והפצת שלושה אלבומים נוספים, וסיבוב הופעות בינלאומי.
ב-26 במרץ 2012 הוחתם הפרויקט על חוזה בחברת המופעים הגדולה בעולם, לייב ניישן, המייצגת בין השאר את מדונה, רדיוהד, קולדפליי, אדל, אמינם ורבים ואחרים.
TYP הם הישראלים הראשונים שהוחתמו בחברה, וזאת בעקבות המלצה של גורמים ביוניברסל (חברת התקליטים בה חתמה הלהקה), על פיה TYP הם .
2009–2011: הקמת ההרכב ואופי הפרויקט
ראשיתו של המיזם בפנייה של גולדשטיין ללידר בשנת 2009, מתוך מטרה לשכנע אותו להשתתף באלבום הבכורה שלו.
לידר לא הופיע באלבום אך לבסוף נפגשו השניים והחלו לשתף פעולה ביצירת שירים.
מתוך ראייה של המוזיקה כחוויה שחורגת מהאזנה, החליט הצמד להדגיש ולשלב בעשייתו היבטים של אופנה, עיצוב ואינטרנט.
הדבר בא לידי ביטוי בקליפים של ההרכב בהם ניתן דגש לפרטים ולעיצוב; בזהות חברי ההרכב בו ישנם גם מעצב אתרים, מנהל אסטרטגי, אשת יחסי ציבור ומעצב; ובמתן האפשרות לשמיעה בחינם של רבים משירי ההרכב באינטרנט.
הצמד גם מתעד חלק מפעילותו במסגרת מגזין תמונות מקוון.
שמו של ההרכב מתאר לדברי לידר את החברים בו, "אנשים צעירים, יחסית מקצועיים במה שהם עושים, [ש]לוקחים את העבודה שלהם ברצינות", ומעלה את שאלת טשטוש הגבול בין החיים הפרטיים לעבודה.
בנוסף, באתר הלהקה ובעמוד הפייסבוק שלהם, כתבו "אנחנו המקצוענים הצעירים.
אנחנו יוצרים משהו חדש, שתמיד מתבסס על משהו ישן.
דרך סאונד, מילים, ויזואליות, וחומרים אחרים, אנו מנסים לתקשר.
איתך, עם אחרים, עם עצמנו".
לדברי ההרכב הקונספט של האלבום הוא תיאור סדר יומם וסגנון החיים של "המקצוענים הצעירים" בעיר הגדולה.
סגנון חיים עמוס בהתרחשויות שמעורר רגשות סותרים רבים.
כל רצועה מ-14 הרצועות שבאלבום מוקדשת לשעה אחרת ביום ולפעילות השונה בה: "מההשכמה, לגימת הקפה של הבוקר, בדיקת אימייל, הנסיעה למשרד, הפסקת צהריים לארוחת הערב והישר לפאב, יציאה למועדון וסיום באפטר פארטי".
כל שירי האלבום הולחנו בידי גולדשטיין ולידר.
מילות השירים מלבד Blood Makes Noise (גרסת כיסוי לשירה של סוזן וגה) נכתבו בידי לידר.
ליציאת האלבום קדמה הוצאתם של מספר סינגלים וקליפים נלווים להם.
הסינגל הראשון מתוכו, D.I.S.C.O, יצא ב-7 ביולי 2011 והוא מסמפל את הפזמון של שירה, בעל השם הזהה, משנות ה-80 של הלהקה הצרפתית Ottawan.
השיר נכלל גם באוסף הדאנס הבינלאומי של חברת הענק וורנר.
הקליפ לשיר מכיל מספר אמירות אופנתיות ושורת מחוות לתרבות הקאמפ, לפט שופ בויז, ולביונסה.
בקליפ בולטת גם הופעתו של הרקדן והכוריאוגרף אוריאל יקותיאל, לצידן של מספר מלכות יופי בעברן.
ב-6 בספטמבר 2011 יצא הקליפ לסינגל השני של הלהקה, 20 Seconds.
הקליפ המשיך את הקו האמנותי של D.I.S.C.O והוא מתאפיין באווירה "מזרח תיכונית".
על הכוריאוגרפיה הופקד יקותיאל, שגם הופיע בו לצד קבוצת רקדניות בטן.
הקליפ זכה ל-45,000 צפיות ב־Konbini ולעוד 27,000 ביוטיוב.
באוקטובר 2012 יצא קליפ נוסף של הלהקה לשיר "Young Professionals" הפעם בבימוי וניה הימן, הקליפ יצא כחלק משיתוף פעולה מסחרי של TYP עם חברת אמריקן אקספרס.
ההרכב נבחר להתמודד מטעם ישראל בקטגוריית "האמן האירופאי הטוב ביותר" בטקס פרסי ה-EMA לשנת 2011, אך לא זכה בתואר.
ההרכב הופיע בטקס פתיחת האגף החדש במוזיאון תל אביב לאומנות, ב-2 בנובמבר 2011. ההופעה לוותה בתצוגת וידאו חדשנית שנוצרה עבור ההופעה, והוקרנה על המבנה כולו, הופכת אותו למעשה למסך אחד ענקי ומרשים.
בסוף דצמבר 2011, במסגרת המצעד הלועזי השנתי של גלגלצ ווואלה!, ביצע ההרכב גרסת כיסוי קצרה לשיר Till the World Ends אשר ביצעה במקור בריטני ספירס.
בסוף ינואר 2012 עלתה לאינטרנט גרסת כיסוי של הפרויקט ללהיט הבכורה של לנה דל ריי, Video Games.
הגרסה זכתה מיד להצלחה ובצעד יוצא דופן פרסמה הזמרת את הביצוע בבלוג הרשמי שלה.
נכון לאוקטובר 2013, לביצוע ביוטיוב כ-430,000 צפיות.
2012 והלאה: הכרה והצלחה בינלאומית
ב-2012 הוציאו TYP שני מיני אלבומים, הכוללים כל אחד מספר רמיקסים לשירם D.I.S.C.O (דיסקו).
ב-26 במרץ 2012 פורסם כי ההרכב הוחתם בחברת מופעי המוזיקה הגדולה בעולם, לייב ניישן, והפכו לישראלים הראשונים שמוחתמים בחברה.
בסוף אפריל 2012, הופיעו TYP אל מול 500 עיתונאים ואנשי תקשורת מצרפת, במועדון הצרפתי Club 15-15.
ב-14 במאי 2012, פורסם בתקשורת הישראלית כי TYP צפויים להופיע בתוכנית Le grand journal (ערוץ קנאל+), בספיישל השנתי שלה המשודר בשידור ישיר מפסטיבל קאן.
התוכנית נחשבת לאחת מהתוכניות הנצפות ואהובות ביותר בצרפת ובמדינות דוברות צרפתית אחרות, והשתתפו בה בשנים האחרונות אישים דוגמת ברק אובמה, ניקולה סרקוזי, ז'ראר דפארדיה, U2, ליידי גאגא, ואישים נוספים.
עוד באותו היום, פרסמה הלהקה סרטון קצר, המהווה קדימון להופעה הגדולה הראשונה שלהם בצרפת, שתתרחש ב-22 ביוני, בסמוך מאוד לצאת אלבום הבכורה שלהם בצרפת, ב-18 ביוני.
לאחרונה גם נודע שיוניברסל, חברת התקליטים של ההרכב, הוסיפה את רוסיה לרשימת המדינות בהם צפוי האלבום לצאת בקרוב.
ב-8 ביוני 2012 הופיעו TYP במצעד הגאווה בתל אביב, אל מול קהל של כ-30,000 בני אדם.
לקראת ההופעה צולמו עברי לידר ויונתן גולדשטיין, חברי הלהקה, צועדים במעבר חצייה בסמוך לכיכר הבימה בתל אביב, אשר נצבע במיוחד עבור הצילומים בצבעי הגאווה.
ב-18 ביוני 2012 יצא אלבום הבכורה של TYP, בגרסה הצרפתית שלו (אשר תופץ במקביל גם בבלגיה), שם הוא נקרא 9Am To 5Pm, 5Pm To Whenever.
לגרסה הזאת שתי מהדורות - הרגילה, בה 13 שירים, והדלוקס, בה 17 שירים.
ההבדלים ביניהם הן בעיקר בכמות השירים שנכללו גם בגרסה הישראלית של האלבום.
בשתי המהדורות יכללו שני שירים חדשים, Be With You Tonight ו־Gucci Gun, וגרסה חדשה לשיר Dirty Messages.
בסוף יוני 2012 פורסם באתר הלהקה ולאחר מכן בווידאו בערוץ הלהקה ביוטיוב כי הלהקה צפויה להופיע במצעד הגאווה בפראג, שיתרחש ב-18 באוגוסט 2012, ובמצעד הגאווה במרסיי.
בנוסף, הלהקה העלתה קליפ קצר בו מככבים לידר וגולדשטיין, לקידום הופעתם באירועי הגאווה בפראג.
שירם seconds 20 הוא שיר הנושא של דרמת האקשן הישראלית נויורק.
ב-3 בפברואר שחררה הלהקה את הסינגל הראשון מהאלבום השני שלהם, Quick Quick Star Star Money Money.
בסינגל, העונה לשם Let's Do it Right, מתארחת הזמרת ההולנדית אווה סימונס.
ב-23 בפברואר שחררה הלהקה קליפ לסינגל השני מהאלבום, ושמו All of It But Me, בו מתארחת היוצרת האוסטרית אנה F.
במרץ 2015 יצאו עם רמיקס לטובה לו, על פי בקשתה של חברת יוניברסל צרפת.
תאגיד TV Tokyo או TX (ביפנית: 株式会社テレビ東京; הבורסה לניירות ערך בטוקיו:9411) הוא ערוץ טלוויזיה מסחרי יפני, שבסיסו ברובע העסקים מינאטו שבבירת יפן, טוקיו.
זהו ערוץ הדגל של רשת האם שלו, "TV Tokyo Network", ואחד מהערוצים המרכזיים בבירה טוקיו ובמחוז קאנטו כולו, אשר מתמחה בסדרות אנימה.
להלן רשימה של מגוון סדרות אנימה בעלות פרסום עולמי פרי הערוץ.
חברת הטלוויזיה TV CENTER היא ערוץ טלוויזיה רוסי שנמצא בבעלות מלאה של עיריית מוסקבה.
הערוץ החל את שידוריו ביוני 1997, נקלט בכל שטחי רוסיה ומשודר ל-95 מיליון צופים.
נכון ליולי 2019 אחוז הצפייה הממוצע בערוץ עומד על 3.38% ורייטינג 0.56% (מקום ה-9 הארצי).
הערוץ מתמקד בסיקור החיים הפוליטיים, החברתיים והתרבותיים של העיר מוסקבה.
הערוץ נקלט במזרח רוסיה באמצעות לוויינים.
מנכ"לית הערוץ היא יוליה ביסטריצקאיה (מאז אוקטובר 2012).
TV Guide הוא מגזין אמריקאי שבועי שבעיקר מספק מידע על זמני השידור של תוכניות הטלוויזיה.
המגזין הוא בבעלות OpenGate Capital, בעוד הנכסים הדיגיטליים שלו נשלטים על ידי תאגיד CBS.
בנוסף ללוחות הזמנים, כולל המגזין גם ביקורות חדשות, ראיונות, ורכילות הקשורים לטלוויזיה.
TV on the Radio היא להקת רוק אמריקנית שהוקמה בשנת 2001 בברוקלין, ניו יורק, הלהקה משלבת מספר סגנונות בו זמנית מפוסט פאנק לאלקטרו ועד למוזיקת נשמה.
חברי הלהקה הם טונדה אדבימפה (שירה), דייוויד סיטק (גיטרה/קלידים), קיפ מלון (בס, גיטרה, קולות) וג'ליל בונטון (תופים/ גיטרות וקולות).
ג'רארד סמית' (בס וקלידים) היה חבר בלהקה מ-2005 עד פטירתו ב-2011.
הלהקה הוקמה ב-2001 בברוקלין על ידי טונדה אדבימפה ודייוויד סיטק, וב-2002 הוציאו לאור אלבום הדמו הראשון שלהם OK Calculator (שדומה בשמו לאלבום OK Computer של רדיוהד).
השיר השני באלבום, "Say You Do", כולל סאמפל של Wild is the Wind בביצוע נינה סימון, וסאמפל של שירו של קול פורטר "Night and Day" בגרסה מ-1959 שהוקלטה על ידי ריימונד סקוט , מחלוצי המוזיקה האלקטרונית.
לאחר שהאלבום יצא לאור, הצטרף ללהקה קיפ מלון.
ב-2003 הוציאה הלהקה לאור EP בשם Young Liars.
בתחילת 2004 יצא לאור אלבומם הראשון באורך מלא "Desperate Youth, Blood Thirsty Babes" שזיכה את הלהקה בפרס "Shortlist music prizes" לשנת 2004.
האלבום השני של הלהקה "Return to Cookie Mountain" יצא לאור ב-2006 וזכה לשבחים מפיצ'פורק ומהמגזין Spin שבחר בו לאלבום השנה של שנת 2006. האלבום כולל בין היתר הופעות אורח של דייוויד בואי, בלונד רדהד, ניק זינר מלהקת Yeah Yeah Yeahs, ועוד.
אלבומם השלישי "Dear Science" יצא בספטמבר 2008. האלבום זכה לביקורות מצוינות, ונבחר לאלבום הטוב ביותר של 2008 על ידי מגזין הרולינג סטונז, הגארדיאן, מגזין ספין, MTV ובסקר הקוראים של פיצ'פורק.
במרץ 2010, סולן הלהקה הוציא חולצה של הלהקה במטרה לגייס כספים לנפגעי רעידת האדמה בהאיטי.
אלבומם החמישי "Nine Types of Light" יצא בפברואר 2011, הלהקה פרסמה סרט באורך מלא כשברקע מושמעים שירי הלהקה.
השיר "Will do" יצא בתור סינגל לתחנות הרדיו והיה חלק מפסקול המשחק "פיפ"א 12".
במרץ 2011 פורסם כי נגן הבס של הלהקה ג'רארד סמית' חולה בסרטן הריאות.
ב-2014 יצא לאור האלבום Seeds - האלבום השישי של הלהקה.
הלהקה מושפעת ממגוון אקלקטי של סגנונות מוזיקה.
בין האמנים שהלהקה הושפעה מהם נמנים אדמה רוח ואש, ננסי סינטרה, סרז' גינזבורג, בריאן אינו, והפיקסיז.
TZ בקסיופאה (TZ Cassiopeiae, נקרא גם: HIP 117763 או SAO 20912) הוא כוכב על-ענק אדום משתנה לא סדיר איטי הנמצא במרחק של 8,000 שנות אור (2,400 פארסק) מכדור הארץ בקבוצת הכוכבים קסיופאה והוא חבר ב-OB5 ביחד עם העל-ענק האדום PZ בקסיופאה.
בהירותו הממוצעת של הכוכב היא מדרגה 9.18 וייתכן שהוא משתנה סדיר למחצה עם מחזור של 3,100 ימים.
הכוכב דווח לראשונה ככוכב משתנה על ידי וילמינה פלמינג בשנת 1911.
סיווגו הספקטרלי של הכוכב הוא M3 Iab וטמפרטורת פניו היא 3,600 קלווין.
לכוכב מסה של 15 מסות שמש, ורדיוס של 800 רדיוסי שמש ועוצמת הארתו של הכוכב גדולה פי 98,000 מזו של השמש.
איבוד המסה של הכוכב הוא כשתי מיליוניות מסת שמש כל שנה.
TVTEL - האוטוסטרדה הישראלית למידע (לאחר מכן "נטאור - הרשת הישראלית") הייתה מערכת שהופעלה על ידי אלביט, בזק, ותדיראן, ופעלה משנת 1994 עד שנמכרה ב-1997 למתחרה שלה - חברת ישראל און ליין.
המערכת היוותה צעד ראשוני לכיוונה של רשת מחשבים מסחרית ישראלית, בכך שקדמה את חדירת האינטרנט למשקי בית.
טי.וי.טל היא גרסה משופרת של המערכת הצרפתית מיניטל.
המערכת התחילה את דרכה בשנת 1993, כשהוקם מיזם משותף בין בזק ואלביט למען פתיחת מערכת תקשורת דו-כיוונית של משתמשים ביתיים וחברות ציבוריות, בעזרת מקלט טלוויזיה של אלביט, מודם וקו טלפון (לאחר מכן הוחלף מקלט הטלוויזיה במחשב אישי).
בשנת 1994 הרשת הורצה לניסיון ב-500 בתים בפתח תקווה, ולאחר שנה היא נפתחה לכלל הציבור.
במרץ 1996 היה למערכת 10,000 משתמשים (מספר זה ירד ל-2000 משתמשים בעת מכירת המערכת).
בדצמבר 1996 שונה שם המערכת מטיוי-טל ל"נטאור".
במרץ 1997 קנתה חברת "ישראל און-ליין" מבית קבוצת הארץ את השירות, והמשיכה לספק שירותים למשתמשים לזמן מה.
לאחר שנסגרה המערכת, נתגלה כי הפסדיה של בזק מפעילות המערכת הסתכמו ב-3.49 מיליון שקל.
במערכת ניתן היה לעשות פעולות רבות ומגוונות: ניתן היה לצפות בנתוני בורסה, לקבל מידע עירוני, להזמין כרטיסים למופעים, לבצע קניות ברשתות השיווק, לצ'וטט עם אנשים ברחבי הארץ, ועוד.
כדי להיכנס למערכת היה נחוץ מחשב אישי עם מעבד אינטל 80286 ומעלה, מודם 14.4KBPS המחובר לקו טלפון, פלאג הגנה למניעת שימוש לא חוקי ושמירת בטיחות המידע, ותוכנת קליינט שהתחברה למאגרי המידע של TVTEL - דרך רשת 133 של בזק.
מחיר ערכת המערכת המלאה, שכללה את כל מה שנחוץ להתחבר, עלה כ-400₪.
חברת טלטל ערוצי תקשוב, שהוקמה על ידי ישראכרט, תדיראן, ומסכי-זהב (ולימים תפתח את אתר וואלה!) סיפקה את השירותים המסחריים של המערכת (למען החברות סטימצקי, ארקיע, בנק הפועלים ועוד).
דרך המערכת היה ניתן גם להתחבר באופן חלקי לאינטרנט.
התוכנה הראשונה של המערכת רצה על מערכת ההפעלה DOS, אך כשהשתנה שם המערכת, התוכנה שודרגה ופותחה גרסה למערכת ההפעלה Windows.
רכישת מצרכים שונים ברשת המרכולים היפרשוק
הזמנת תוכנות דרך החברה "כלנית"
הזמנת לומדות דרך חברת "תקוע מחשבים"
הזמנת כרטיסי טיסה של החברות ארקיע ואל על
הזמנת כרטיסים להצגות ומופעים דרך משרד הכרטיסים "קסטל"
כניסה לחשבון בנק - צפייה ביתרות ותנועות, ניתוח תיק השקעות וכו'
צפייה במדדי בורסת תל אביב
טלגרף - מידע עדכני והיסטורי על שערי מט"ח, מדדים, שערי ריבית, כותרות וידיעות
מידע עירוני (חלק מן העיריות שנכללו במערכת היו רחובות, גבעתיים, רעננה ורמלה)
גרסה ממוחשבת של מוקד 144
תמונות של המערכת בשנת 1996
תמונות של אב-טיפוס של המערכת מ-1994
תמונות אלה הן צילומי מסך של גרסה מוקדמת של מערכת TVTEL מסוף שנת 1994:
TX4 היא מכונית בתצורת מונית, המוגדרת כמכונית רטרו, אשר יוצרה על ידי חברת הנדסת הרכב "London Taxi Company" הבריטית בשנים 2007–2017, ובמקביל על ידי חברת המכוניות הסינית "Geely (officially Zhejiang Geely Holding Group Co., Ltd)" החל מ-2008.
TV6 שוודיה הוא ערוץ טלוויזיה מסחרי שוודי המשודר ושייך לקבוצת המדיה Modern Times Group.
הערוץ הושק ב-9 במאי 2006. הערוץ משודר ברשת השידור הדיגיטלית הארצית והוא חלק מערוצי Viasat.
אצל צופי חברות הכבלים השוודיות, הערוץ החליף את ערוץ הנוער ZTV.
הערוץ זמין גם בלטביה מאז אפריל 2007, בהונגריה מאז ינואר 2008, אסטוניה מאז מרץ 2008 וליטא מאז ספטמבר 2008. ב-1 בנובמבר 2012 השיק הערוץ גם גרסת HD.
MTG או בזמנו Kinnevik התחיל לשדר ב-1994 כתוספת ל-TV3. קהל היעד שלו היה נשים וכתוצאה מכך התוכן שלו היה מיועד לנשים.
מאוחר יותר הערוץ הפך לערוץ בתשלום Viasat Nature/Crime.
סוכנות הרדיו והטלוויזיה (RTW) הודיעה בספטמבר 2005 כי היא מעניקה רישיונות חדשים לשידור בטלוויזיה הדיגיטלית היבשתית השוודית.
בתחילת אוקטובר הודיעה הסוכנות כי התקבלו 36 בקשות מהן 3 בקשות מחברת Viasat.
ב-23 בפברואר 2006 הודיע שר התרבות השוודי לייף פגרוצקי אילו ערוצים יקבלו את הרישיונות החדשים.
בין הערוצים היה TV6 אשר משדר כיום ברשת היבשתית.
בנוסף לתשתית הקרקעית, הערוץ זמין בחבילת הלווין של Viasat וגם בקרב מפעילי הטלוויזיה בכבלים.
TV6 התחיל לשדר ב-9 במאי 2006 ואת שידוריו הוא פתח עם שידור גביע העולם בהוקי.
מעל לשבוע לאחר תחילת השידורים, ב-17 במאי, שידר הערוץ את גמר ליגת האלופות באופ"א, והמחצית השנייה משכה 820,000 צופים, לפי נתונים MMS.
מדובר בשיא צפייה לערוץ שלא נחשב לאחד מחמשת הערוצים המרכזיים ובאותו ערב הוא היה הפופולרי בגילאי 15-44.
קהל היעד העיקרי של הערוץ הוא הצופים הצעירים.
זאת לעומת ערוצים TV3 וKanal 5 אשר מיועדים בעיקר לנשים.
MTG הודיעה באפריל 2006 כי הערוץ יהיה מתחרה של Kanal 5, אשר בשנים האחרונות היו מוצלחות מאוד בקרב הצופים הצעירים.
רבות מהתוכניות ששודרו ב-ZTV עברו ל-TV6. הן כוללות קומדיות כמו איש משפחה, משפחת סימפסון, המופע של דרו קארי וסיינפלד.
TV6 גם החל לשדר את התוכנית האמריקאית של דייוויד לטרמן.
הערוץ משדר גם אירועי ספורט שונים כמו ליגת האלופות, סופרבול, פורמולה 1 ואליפות העולם בהוקי קרח.
TV6 משדר גם סדרות המופקות עבור הערוץ.
TV6.se היה האתר של הערוץ והציג מידע על התוכניות השונות.
האתר הוחלף בידי אתר האינטרנט Kolla.tv.
בשנת 2016 האתר הוחלף ב-Viasat Viafree.
TV8 הוא ערוץ טלוויזיה שוודי המשדר סדרות, סרטי תעודה, תוכניות מציאות, וספורט.
TV8 הוא חלק מהערוצים המופעלים בידי Viasat, שכוללים את TV10, TV6, TV3, ו-Viasat סרטים.
הערוץ ממומן על ידי תשלום ממנויים, פרסומות, וחסויות.
TV8 השיק את שידוריו ב-15 באוקטובר 1997. הבעלים של הערוץ הייתה חברת Ratos.
כשהחלו שידורי הערוץ, היו למנהליו שאיפות משמעותיות, עם תוכניות פוליטיקה, היסטוריה, מדע, תרבות ונוער.
אולם הערוץ לא זכה להצלחה, ותוכניות רבות ירדו מהאוויר.
NTG רכשה את הערוץ מידי Ratos ב-30 באוגוסט 1999. בתחילה הושק הערוץ בשידורי Viasat בלבד, אך מאוחר יותר החלו שיתופי פעולה עם מגזינים ועיתונים בבעלות MTG.
בשנת 2002 הושב השם TV8 לערוץ.
במשך כמה שנים שיתף הערוץ פעולה עם ערוץ ההיסטוריה הסקנדינבי בערב ועם רשת החדשות בלומברג במהלך היום; התכנים של TV8 שודרו במשך שעות ספורות בשעות הערב המאוחרות.
במהלך הפלישה האמריקנית לעיראק בשנת 2003 הוחלפה בלומברג בערוץ פוקס ניוז.
בנובמבר 2004 השיקה MTG ערוץ היסטוריה משלה - Viasat History.
במקביל ירדו התוכניות של ערוץ ההיסטוריה מ-TV8, והן הוחלפו בתוכניות של TV8. בספטמבר 2006 הופסקו שידורי פוקס ניוז.
כיום משודרת בערוץ אקטואליה מערוץ החדשות הגרמני דויטשה ולה בימים ובלילות.
הערוץ משדר תוכניות בדומה לערוצים מסחריים אחרים, ומשדר תוכניות על חדשות פיננסיות ואחרות.
כמו כן חלק עיקרי של לוח השידורים מהווה שידור של תוכניות שנרכשו לשידור מבריטניה וצרפת.
הערוץ לא הצליח למשוך עד היום צופים רבים, ואחוז הצפייה בו עמד בשנת 2008 על אחוז בלבד.
לאחר מכן הצפייה בערוץ גדלה, והגיעה ב-2006 ל-0.5 דקות ביום ועד אוגוסט 2007 היא הגיעה ל-1.1 דקות.
TV8 זמין גם באמצעות שידורים דיגיטליים יבשתיים בשוודיה, וכן על פלטפורמות הלוויין של Viasat ו-Canal Digital.
TVR טמורה היא מכונית רודסטר שיוצרה על ידי TVR הבריטית בין השנים 2002–2006. לטמורה מנוע 6 צילינדרים מסוג "TVR Speed Six engine" והיא מאיצה מעמידה למאה קמ"ש ב-4.2 שניות.
המכונית נקראה על שם דמות ממחזה "טיטוס אנדרוניקוס" של ויליאם שייקספיר.
כנהוג במכוניות מתורצת TVR המכונית לא הייתה מצוידת במערכת ABS ובקרת שיוט והתווסף הגה כוח.
מכירות הדגם לא ענו לציפיות בעיקר עקב המחיר הגבוה ורמת אמינות נמוכה.
בסך הכול נמכרו נמכרו כמה מאות יחידות.
TV 2 היא רשת טלוויזיה ציבורית דנית הממומנת מתשלום דמי מנוי.
משרדיה הראשים של החברה נמצא באודנסה.
ל-TV 2 יש 6 ערוצים, בהם TV 2 Zulu; TV 2 Chrlie וערוץ החדשות TV 2 News, המשדר 24 שעות ביממה, ופעיל מאז 1 בדצמבר 2006.
לחברה כ-1,000 עובדים, ומכירות בשווי 1.9 מיליארד כתר דני.
הרשת היא חברה פעילה באיגוד השידור האירופי מאז 1990.
מאז הקמתו, ניתן היה לקלוט את שידורי הערוץ הראשי TV 2 גם מחוץ לדנמרק, בעיקר בדרום שוודיה, ובגבול עם גרמניה (שבו מיעוט דני חי), אולם החל מתאריך 11 בינואר 2012 ברשת החליטו לקודד את שידורי הרשת.
משמעות הדבר היא קושי רב עבור הצופים בגרמניה ובשוודיה, כיוון שהם זקוקים כתובת דנית למען כרטיס פענוח.
עם זאת, ברשת הבהירו כי הם שואפים לפתור את הבעיה הזו כיוון שהערוץ שבסיסו בדנמרק נחשב לערוץ מסורתי ששידוריו נקלטים גם מחוץ לדנמרק.
30 במאי 1986 - הפרלמנט הדני מחליט להקים רשת טלוויזיה שנייה על מנת לשבור את המונופול של DR, תאגיד השידור הדני, שלו מונופול על התקשורת בטלוויזיה עם 2 תחנות טלוויזיה ציבוריות.
1 בדצמבר 1994 - TV 2 מציג את לוח השידורים שלו לחג המולד.
זהו לוח השידורים לחג המולד הפופולרי, והדבר הופך למסורת, כאשר בכל חג מולד לוח השידורים של הרשת הוא הפופולרי ביותר.
2 בדצמבר 1996 - בפעם הראשונה, הרשת מתחילה לשדר בבוקר.
14 באוקטובר 1998 - מוצג האתר של הרשת, כיום אחד מהאתרים הפופולריים ביותר ברחבי המדינה.
15 באוקטובר 2000 - מושק הערוץ השני של הרשת, TV2 Zulu, עם האתר החדש שלו, המטרה בהקמת הערוץ היא לשמור ולהגדיל את הצפייה של הצופים הצעירים.
הערוץ היה בתשלום חלקי עבור כל צופה.
17 בדצמבר 2003 - למען ההפרטה, הוקמה TV 2 DANMARK A/S.
הרישיון לערוץ הראשי, TV 2, מופסק ב-30 ביוני 2004.
1 באוקטובר 2004 - TV 2 משיקה את הערוץ השלישי שלה, TV 2 Chrlie.
הערוץ מיועד בעיקר לצופים מעל גיל 50 והמטרה היא לתת חלופה לערוצים הקיימים עבור הצופים המבוגרים.
28 באוקטובר 2004 - הממשלה מציעה למכירה את TV 2 DANMARK A/S.
המדינה מתכננת למכור בין 51-60 אחוז ממניות החברה ותמשיך להיות בעלת מניות מיעוט לאחר ההפרטה.
דצמבר 2004 - TV 2 ו-Nordisk Film משיקים במשותף את הערוץ TV 2 Sputnik.
8 באפריל 2005 - הממשלה מודיעה כי הפרטת הרשת נדחית לתקופה לא מוגבלת.
הסיבה לדחייה היא ההמתנה להחלטה של האיחוד האירופי.
1 בנובמבר 2005 - TV 2 Film מושק כערוץ הטלוויזיה הרביעי של הרשת ומשדר סרטים 24 שעות ביממה בכל ימות השנה.
1 בדצמבר 2006 - לאחר חצי שנה של מאמצים, מושק ערוץ החדשות TV 2 News.
1 בפברואר 2007 - לאחר הזכייה במכרז באוגוסט 2006, TV 2 Radio עולה לאוויר עם הסלוגן "תן לי לבדר אותך".
11 באפריל 2007 - ערוץ הספורט החדש, TV 2 Sport עולה לאוויר.